title: Решение (ОВППС) 2015/1763 на Съвета от 1 октомври 2015 година относно ограничителни мерки с оглед на положението в Бурунди

text:
               2.10.2015

               BG

               Официален вестник на Европейския съюз

               L 257/37

         РЕШЕНИЕ (ОВППС) 2015/1763 НА СЪВЕТА
   от 1 октомври 2015 година
   относно ограничителни мерки с оглед на положението в Бурунди
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 16 март 2015 г. Европейският съюз отново изрази позицията, която бе заел в началото на кризата в Бурунди, че само чрез водещ до консенсус диалог, в съответствие със Споразумението за мир и помирение от Аруша от 2000 г. и конституцията на страната, би могло да се намери трайно консенсусно и приобщаващо политическо решение в интерес на сигурността и демокрацията за целия бурундски народ.

               (2)

               На 18 май 2015 г. Съветът осъди опита за държавен преврат в Бурунди, както и всеки акт на насилие или нарушаване на конституционния ред, независимо кои са извършителите им, и изрази дълбоката си загриженост за положението в Бурунди. Съветът също така изрази решителна готовност да предприеме всички необходими мерки срещу онези лица от Бурунди, които с действията си допринасят за продължаване на насилието и възпрепятстват търсенето на политическо решение.

               (3)

               На 22 юни 2015 г. Съветът изрази дълбоката си загриженост от броя както на жертвите, така и на случаите на тежки нарушения на правата на човека от началото на кризата, особено нарушенията, приписвани на силите за сигурност и членовете на „Имбонеракуре“. Също така Съветът отново заяви, че е твърдо решен при необходимост да приеме ограничителни мерки срещу онези, чиито действия са довели или биха довели до актове на насилие и репресии, както и до тежки нарушения на правата на човека и/или биха възпрепятствали търсенето на политическо решение в рамката, предложена от Африканския съюз и Източноафриканската общност.

               (4)

               На 23 юли 2015 г. Европейският съюз изрази съжаление, че правителството на Бурунди не е изпълнило изцяло съответните решения на Африканския съюз и Източноафриканската общност, с което щеше да бъде проправен пътят към провеждането на честни и всеобщи избори.

               (5)

               Съветът продължава да бъде сериозно обезпокоен от положението в Бурунди. При настоящите обстоятелства и в съответствие със заключенията на Съвета от юни 2015 г. следва да бъдат наложени мерки за ограничаване на пътуването и замразяване на активите срещу лицата, образуванията или органите, подкопаващи демокрацията или възпрепятстващи търсенето на политическо решение в Бурунди, включително посредством актове на насилие, репресии или подбуждане към насилие, лицата, образуванията или органите, които участват в планирането, ръководенето или извършването на актове, които са в нарушение на международното право в областта на правата на човека или международното хуманитарно право, според случая, или които представляват тежки нарушения на правата на човека, в Бурунди, както и срещу свързаните с тях лица, образувания и органи.

               (6)

               От страна на Съюза са необходими по-нататъшни действия за изпълнение на определени мерки,

         ПРИЕ НАСТОЯЩОТО РЕШЕНИЕ:
   Член 1
   1.   Държавите членки предприемат необходимите мерки за предотвратяване на влизането или транзитното преминаване през тяхна територия на:

               а)

               физическите лица, които подкопават демокрацията или възпрепятстват търсенето на политическо решение в Бурунди, включително посредством актове на насилие, репресии или подбуждане към насилие;

               б)

               физическите лица, които участват в планирането, ръководенето или извършването на актове, които са в нарушение на международното право в областта на правата на човека или международното хуманитарно право, според случая, или които представляват тежки нарушения на правата на човека, в Бурунди; и

               в)

               физически лица, свързани с лицата, посочени в букви а) и б),

         съгласно списъка в приложението.
   2.   Параграф 1 не задължава никоя държава членка да откаже на собствените си граждани да влязат на нейна територия.
   3.   Параграф 1 не засяга случаите, когато държава членка е обвързана от задължение съгласно международното право, а именно:

               а)

               като държава, в която се намира седалището на международна междуправителствена организация;

               б)

               като държава — домакин на международна конференция, която е свикана от ООН или е под егидата на ООН;

               в)

               по силата на многостранно споразумение, предоставящо привилегии и имунитети; или

               г)

               по силата на Договора за помирение от 1929 г. (Латерански договор), сключен от Светия престол (Ватикана) и Италия.

         4.   Параграф 3 се смята за приложим и в случаите, когато държава членка е домакин на Организацията за сигурност и сътрудничество в Европа (ОССЕ).
   5.   Съветът бива надлежно информиран винаги когато държава членка предостави дерогация съгласно параграф 3 или 4.
   6.   Държавите членки могат да предоставят дерогации от мерките, наложени съгласно параграф 1, когато пътуването се налага на основание спешни хуманитарни нужди или на основание участие в междуправителствени срещи и срещи, провеждани с подкрепата на Европейския съюз или чийто домакин е Европейският съюз или чийто домакин е държава членка, която е поела председателството на ОССЕ, на които се води политически диалог, пряко насърчаващ постигането на целите на политиката на ограничителни мерки, включително демокрацията, правата на човека и принципите на правовата държава в Бурунди.
   7.   Държава членка, която желае да предостави дерогациите, посочени в параграф 6, уведомява писмено Съвета. Дерогацията се смята за предоставена, ако нито един член на Съвета не се противопостави писмено в рамките на два работни дни от получаването на уведомлението за предложената дерогация. Ако един или повече членове на Съвета се противопоставят, Съветът, като действа с квалифицирано мнозинство, може да реши да предостави предложената дерогация.
   8.   Когато съгласно параграф 3, 4, 6 или 7 държава членка разреши влизане или транзитно преминаване през нейна територия на лица, включени в списъка в приложението, разрешението се смята за строго ограничено в рамките на целта, за която е дадено, и на лицата, за които пряко се отнася.
   Член 2
   1.   Замразяват се всички финансови средства и икономически ресурси, принадлежащи на, притежавани, държани или контролирани от:

               а)

               физически и юридически лица, образувания или органи, които подкопават демокрацията или възпрепятстват търсенето на политическо решение в Бурунди, включително посредством актове на насилие, репресии или подбуждане към насилие;

               б)

               физически или юридически лица, образувания или органи, които участват в планирането, ръководенето или извършването на актове, които са в нарушение на международното право в областта на правата на човека или международното хуманитарно право, според случая, или които представляват тежки нарушения на правата на човека, в Бурунди; и

               в)

               физически или юридически лица, образувания или органи, свързани с лицата, образуванията или органите, посочени в букви а) и б),

         съгласно списъка в приложението.
   2.   Никакви финансови средства или икономически ресурси не се предоставят пряко или непряко на физическите или юридическите лица, образуванията или органите, включени в списъка в приложението или в тяхна полза.
   3.   Компетентният орган на дадена държава членка може да разреши освобождаването на определени замразени финансови средства или икономически ресурси или предоставянето на определени финансови средства или икономически ресурси при такива условия, каквито сметне за необходими, след като установи, че съответните финансови средства или икономически ресурси са:

               а)

               необходими за задоволяването на основни нужди на физическите или юридическите лица, образувания или органи, включени в списъка в приложението, и на членове на семейството на издръжка на такива физически лица, включително плащания на разходи за хранителни продукти, наем или ипотека, лекарства и медицинско обслужване, данъци, застрахователни премии и такси за комунални услуги;

               б)

               предназначени изключително за плащане на разумни по размер професионални хонорари и за възстановяването на направени разходи, свързани с предоставянето на правни услуги;

               в)

               предназначени изключително за плащане на хонорари или такси за услуги за текущо държане или поддържане на замразени финансови средства или икономически ресурси; или

               г)

               необходими за плащането на извънредни разходи, при условие поне две седмици преди предоставяне на разрешението компетентният орган да е уведомил компетентните органи на останалите държави членки и Комисията за основанията, на които според него следва да се предостави конкретното разрешение.

         Съответната държава членка информира останалите държави членки и Комисията за всяко разрешение, предоставено съгласно настоящия параграф.
   4.   Чрез дерогация от параграф 1 компетентните органи на дадена държава членка могат да разрешат освобождаването на определени замразени финансови средства или икономически ресурси, ако са изпълнени следните условия:

               а)

               финансовите средства или икономическите ресурси са предмет на арбитражно решение, постановено преди датата на включване в списъка в приложението на физическото или юридическото лице, образуванието или органа по параграф 1, или са предмет на съдебно или административно решение, постановено в Съюза, или на съдебно решение, подлежащо на изпълнение в съответната държава членка, преди или след тази дата;

               б)

               финансовите средства или икономическите ресурси ще бъдат използвани изключително за удовлетворяването на претенции, уважени с такова решение или признати за валидни в такова решение, в рамките на приложимите закони и подзаконови актове, отнасящи се до правата на лицата, предявили тези претенции;

               в)

               решението не е в полза на физическо или юридическо лице, образувание или орган, включени в списъка в приложението; и

               г)

               признаването на решението не противоречи на обществения ред в съответната държава членка.

         Съответната държава членка информира останалите държави членки и Комисията за всяко разрешение, предоставено съгласно настоящия параграф.
   5.   Параграф 1 не възпрепятства физически или юридически лица, образувания или органи, включени в списъка в приложението, да извършват дължими плащания по договори, сключени от тях преди датата на включване на тези физически или юридически лица, образувания или органи в списъка в приложението, ако съответната държава членка установи, че плащанията не се получават пряко или непряко от посочени в параграф 1 физически или юридически лица, образувания или органи.
   6.   Параграф 2 не се прилага за добавянето към замразени сметки на:

               а)

               лихви или други приходи по тези сметки;

               б)

               плащания, дължими по договори, споразумения или задължения, сключени или възникнали преди датата, на която тези сметки са станали обект на мерките, предвидени в параграфи 1 и 2; или

               в)

               плащания, дължими по силата на съдебни, административни или арбитражни решения, постановени в Съюза или подлежащи на изпълнение в съответната държава членка,

         при условие че за всички тези лихви, други приходи и плащания продължават да се прилагат мерките, предвидени в параграф 1.
   Член 3
   1.   Съветът, като действа по предложение на държава членка или на върховния представител на Съюза по въпросите на външните работи и политиката на сигурност, изготвя и изменя списъка в приложението.
   2.   Съветът съобщава на засегнатите физически или юридически лица, образувания или органи посоченото в параграф 1 решение, включително основанията за включване в списъка, пряко — ако адресът е известен, или чрез публикуване на известие, като на съответното лице, образувание или орган се дава възможност да представят възражения.
   3.   Ако бъдат представени възражения или нови съществени доказателства, Съветът преразглежда посоченото в параграф 1 решение и информира съответното физическо или юридическо лице, образувание или орган за това.
   Член 4
   1.   В приложението се съдържат основанията за включване в списъка на лицата, образуванията и органите, посочени в член 1, параграф 1 и член 2, параграф 1.
   2.   В приложението се съдържа, доколкото е налична, и необходимата информация за идентифициране на съответните физически или юридически лица, образувания или органи. По отношение на физическите лица информацията може да включва имена, включително псевдоними, дата и място на раждане, гражданство, номер на паспорта и на личната картата, пол, адрес, ако е известен, и длъжност или професия. По отношение на юридическите лица, образуванията или органите информацията може да включва наименования, място и дата на регистрация, регистрационен номер и място на дейност.
   Член 5
   За постигане на максимални резултати с мерките, изложени в настоящото решение, Съюзът насърчава трети държави да приемат ограничителни мерки, подобни на предвидените в настоящото решение.
   Член 6
   Настоящото решение влиза в сила в деня на публикуването му в Официален вестник на Европейския съюз.
   Настоящото решение се прилага до 3 октомври 2016 г.
   Настоящото решение подлежи на редовен преглед. То се подновява, а при необходимост се изменя, ако Съветът прецени, че целите му не са постигнати.

      Съставено в Люксембург на 1 октомври 2015 година.

            За Съвета

            Председател

         E. SCHNEIDER

      ПРИЛОЖЕНИЕ

         Списък на физическите и юридическите лица, образуванията и органите, посочени в членове 1 и 2

                  Име

                  Идентификационна информация

                  Основания за включване в списъка

                  1.

                  Godefroid BIZIMANA

                  Дата на раждане: 23.4.1968 г.
                  Място на раждане: NYAGASEKE, MABAYI, CIBITOKE
                  Бурундско гражданство. Паспорт № DP0001520

                  Заместник генерален директор на Националната полиция, отговорен за подкопаването на демокрацията чрез вземането на оперативни решения, довели до употребата на прекомерна сила и жестоки репресии срещу мирните демонстрации, започнали на 26 април 2015 г. след обявяването на президентската кандидатура на президента Nkurunziza.

                  2.

                  Gervais NDIRAKOBUCA, известен още като NDAKUGARIKA

                  Дата на раждане: 1.8.1970 г.
                  Бурундско гражданство. Паспорт № DP0000761

                  Началник на кабинета на президентската администрация (Présidence), отговарящ за въпросите, свързани с Националната полиция. Отговорен за възпрепятстването на търсенето на политическо решение в Бурунди чрез даване на инструкции, довели до непропорционалната употреба на сила, актове на насилие, на репресии и нарушения на международното право в областта на правата на човека срещу протестиращите от 26 април 2015 г. нататък след обявяването на президентската кандидатура на президента Nkurunziza, включително на 26, 27 и 28 април в районите на Бужумбура Nyakabiga и Musaga.

                  3.

                  Mathias/Joseph NIYONZIMA, известен още като KAZUNGU

                  Регистрационен № (SNR): O/00064
                  Бурундско гражданство. Паспорт № OP0053090

                  Офицер от Националната разузнавателна служба. Отговорен за възпрепятстването на търсенето на политическо решение в Бурунди чрез подбуждане към насилие и актове на репресии по време на демонстрациите, започнали на 26 април 2015 г. след обявяването на президентската кандидатура на президента Nkurunziza. Отговорен за подпомагането на обучението, координирането и въоръжаването на паравоенните милиции Imbonerakure, включително извън Бурунди, които са отговорни за актовете на насилие, репресиите и тежките нарушения на правата на човека в Бурунди.

                  4.

                  Léonard NGENDAKUMANA

                  Дата на раждане: 24.11.1968 г.
                  Бурундско гражданство. Паспорт № DP0000885

                  Бивш Chargé de Missions de la Présidence и бивш генерал от армията. Отговорен за възпрепятстването на търсенето на политическо решение в Бурунди, като участва в опита за преврат на 13 май 2015 г. с цел сваляне на правителството на Бурунди. Отговорен за актове на насилие — нападения с гранати — извършени в Бурунди, както и за подбуждане към насилие. Генерал Léonard Ngendakuman публично е подкрепял насилието като средство за постигане на политически цели.


               15.12.2016

               BG

               Официален вестник на Европейския съюз

               C 468/273

         P7_TA(2013)0551
   Решение да не се възразява срещу делегиран акт: Условия за предоставяне на разположение на уебсайт на декларация за експлоатационни показатели относно строителни продукти
   Решение на Европейския парламент да не се представят възражения срещу делегирания регламент на Комисията от 30 октомври 2013 г. относно условията за предоставяне на разположение на уебсайт на декларация за експлоатационни показатели относно строителни продукти (C(2013)7086 — 2013/2928(DEA))
   (2016/C 468/53)

      Европейският парламент,

               —

               като взе предвид делегирания регламент на Комисията (C(2013)7086),

               —

               като взе предвид писмото на Комисията от 14 ноември 2013 г., с което тя призовава Парламента да заяви, че няма да повдига възражения срещу делегирания регламент,

               —

               като взе предвид член 290 от Договора за функционирането на Европейския съюз,

               —

               като взе предвид Регламент (ЕC) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1) (РСП), и по-специално член 7, параграф 3 и член 63, параграф 1 от него,

               —

               като взе предвид член 87а, параграф 6 от своя правилник,

               —

               като взе предвид обстоятелството, че никакво възражение не е представено в срока, предвиден в член 87а, параграф 6, трето и четвърто тире от своя правилник, който срок изтече на 10 декември 2013 г.,

               A.

               като има предвид, че е важно да се гарантира, че делегираният регламент относно електронните покупки ще влезе в сила възможно най-скоро, с оглед на факта, че съществените разпоредби на основния законодателен акт, включително тези, свързани с предоставянето на декларациите за експлоатационните показатели, се прилагат от 1 юли 2013 г.;

               Б.

               като има предвид, че възможността тези декларации да се публикуват в интернет би позволила, в съответствие с желанието на законодателя, на производителите на строителни продукти да намалят разходите и да увеличат гъвкавостта на строителния сектор като такъв;

               В.

               като има предвид, че делегираният регламент следваше да бъде изготвен от Комисията предварително, с цел да се избегне неприятното забавяне в разрешаването на дерогация от задължението на производителите да предоставят хартиени или електронни копия на декларация за експлоатационни показатели на всеки продукт, който се предоставя на пазара;

               Г.

               като има предвид, че е от първостепенно значение както Парламентът, така и Съветът да могат да упражняват правата си като съзаконодатели, така, както са определени в Договорите, включително решението кои елементи да бъдат делегирани на Комисията в бъдещи основни законодателни актове, и че Парламентът е в състояние да вземе участие в консултациите, заедно с експерти на държавите членки и други заинтересовани страни, преди приемането на делегиран акт и по прозрачен начин;

               1.

               Заявява, че не възразява срещу делегирания регламент;

               2.

               Възлага на своя председател да предаде настоящото решение на Съвета и на Комисията.

      (1)  ОВ L 88, 4.4.2011 г., стр. 5.


title: Решение (ЕС) 2015/1686 на Европейския парламент от 29 април 2015 година относно приключването на сметките на Евроюст за финансовата 2013 година

text:
               30.9.2015

               BG

               Официален вестник на Европейския съюз

               L 255/340

      РЕШЕНИЕ (ЕС) 2015/1686 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Евроюст за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Евроюст за финансовата 2013 година,

                  —

                  като взе предвид доклада на Сметната палата относно годишните отчети на Евроюст за финансовата 2013 година, придружен от отговорите на Евроюст (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Евроюст във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Решение 2002/187/ПВР на Съвета от 28 февруари 2002 г. за създаване на Евроюст с оглед засилване на борбата срещу сериозната престъпност (5), и по-специално член 36 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0091/2015),

         1.

            Констатира, че окончателните годишни отчети на Евроюст са приложени към доклада на Сметната палата.

         2.

            Одобрява приключването на сметките на Евроюст за финансовата 2013 година.

         3.

            Възлага на своя председател да предаде настоящото решение на административния директор на Евроюст, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLЕ

         (1)  ОВ C 442, 10.12.2014 г., стр. 282.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 63, 6.3.2002 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение (EС) 2015/1614 на Европейския парламент от 29 април 2015 година относно освобождаването от отговорност във връзка с изпълнението на общия бюджет на Европейския съюз за финансовата 2013 година, раздел I — Европейски парламент

text:
               30.9.2015

               BG

               Официален вестник на Европейския съюз

               L 255/1

      РЕШЕНИЕ (EС) 2015/1614 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на общия бюджет на Европейския съюз за финансовата 2013 година, раздел I — Европейски парламент
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2013 година (1),

                  —

                  като взе предвид консолидираните годишни отчети на Европейския съюз за финансовата 2013 година (COM(2014) 510 — C8–0147/2014) (2),

                  —

                  като взе предвид доклада относно бюджетното и финансово управление за финансовата 2013 година, раздел I — Европейски парламент (3),

                  —

                  като взе предвид годишния доклад на вътрешния одитор за финансовата 2013 година,

                  —

                  като взе предвид годишния доклад на Сметната палата относно изпълнението на бюджета за финансовата 2013 година, придружен от отговорите на институциите (4),

                  —

                  като взе предвид декларацията за достоверност (5) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година съгласно член 287 от Договора за функционирането на ЕС,

                  —

                  като взе предвид член 314, параграф 10 и член 318 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (7), и по-специално членове 164, 165 и 166 от него,

                  —

                  като взе предвид решението на Бюрото от 27 април 2005 г. относно вътрешния правилник относно изпълнението на бюджета на Европейския парламент (8), и по-специално член 13 от него,

                  —

                  като взе предвид своята резолюция от 16 февруари 2012 г. относно насоките за бюджетната процедура за 2013 година — раздели I, II, IV, V, VI, VII, VIII, IX и X (9),

                  —

                  като взе предвид своята резолюция от 29 март 2012 г. относно бюджетната прогноза за приходите и разходите на Европейския парламент за финансовата 2013 година (10),

                  —

                  като взе предвид член 94 и член 98, параграф 3 и приложение V към своя правилник,

                  —

                  като взе предвид доклада на комисията по бюджетен контрол (A8-0082/2015),

                  A.

                  като има предвид, че на 25 юни 2014 г. председателят прие отчетите на Парламента за финансовата 2013 година;

                  Б.

                  като има предвид, че на 6 ноември 2014 г. генералният секретар, в качеството си на главен оправомощен разпоредител с бюджетни кредити, удостовери, че разполага с достатъчно увереност, че предоставените за бюджета на Парламента ресурси са използвани по предназначение и в съответствие с принципите на доброто финансово управление;

                  В.

                  като има предвид, че одитът на Сметната палата установи, че по отношение на административните разходи за 2013 г. всички институции са прилагали по задоволителен начин системите за наблюдение и контрол, които се изискват съгласно Регламент (ЕС, Евратом) № 966/2012;

                  Г.

                  като има предвид член 166, параграф 1 от Регламент (ЕС, Евратом) № 966/2012, съгласно който всяка институция на Съюза се задължава да направи всичко необходимо за предприемане на действия по забележките, придружаващи решението на Европейския парламент за освобождаване от отговорност във връзка с изпълнението на бюджета;

         1.

            Освобождава от отговорност своя председател във връзка с изпълнението на бюджета на Европейския парламент за финансовата 2013 година;

         2.

            Представя своите забележки в резолюцията по-долу;

         3.

            Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и Европейския надзорен орган по защита на данните и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ L 66, 8.3.2013 г.

         (2)  ОВ C 403, 13.11.2014 г., стр. 1.

         (3)  ОВ C 201, 30.6.2014 г., стр. 1.

         (4)  ОВ C 398, 12.11.2014 г., стр. 1.

         (5)  ОВ C 403, 13.11.2014 г., стр. 128.

         (6)  ОВ L 248, 16.9.2002 г., стр. 1.

         (7)  ОВ L 298, 26.10.2012 г., стр. 1.

         (8)  PE 349.540/Bur/ann/fin.

         (9)  ОВ C 249 E, 30.8.2013 г., стр. 18.

         (10)  ОВ C 257 E, 6.9.2013 г., стр. 104.


title: Решение на Съвета от 13 юли 1987 година относно сключването на Споразумение под формата на размяна на писма, с което се изменя Споразумението между Европейската икономическа общност и Швейцарската конфедерация относно някои сирена

text:
Важна правна забележка

|

31987D0505

Официален вестник n° L 289 , 13/10/1987 стр. 0032 - 0032 специално финландско издание: глава 11 том 13 стр. 0034  специално шведско издание: глава 11 том 13 стр. 0034  специално чешко издание глава 3 том 07 стр. 301  - 301 специално испанско издание глава 3 том 07 стр. 301  - 301 специално унгарско издание глава 3 том 07 стр. 301  - 301 специално литвийско издание глава 3 том 07 стр. 301  - 301 LV.ES глава 3 том 07 стр. 301  - 301 MT.ES глава 3 том 07 стр. 301  - 301 PL.ES глава 3 том 07 стр. 301  - 301 SK.ES глава 3 том 07 стр. 301  - 301 специално словенско издание глава 3 том 07 стр. 301  - 301

		19870713Решение на Съветаот 13 юли 1987 годинаотносно сключването на Споразумение под формата на размяна на писма, с което се изменя Споразумението между Европейската икономическа общност и Швейцарската конфедерация относно някои сирена(87/505/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид препоръката на Комисията,като има предвид, че Споразумението между Европейската икономическа общност и Швейцарската конфедерация относно някои сирена, договорено съгласно член ХХVIII от Общото споразумение за митата и търговията (ГАТТ) и одобрено с Решение 69/352/ЕИО на Съвета [1], установява, освен всичко друго, границите на стандартното тегло за питите сирена; като има предвид, че по време на двустранните консултации беше решено, че е препоръчително, от гледна точка на натрупания опит, да се изменят границите на стандартното тегло за сиренето Sbrinz, тъй като те се оказаха твърде ограничаващи;като има предвид, че Споразумението под формата на размяна на писма, което изменя горепосоченото споразумение, следва да бъде одобрено,РЕШИ:Член 1Одобрява се от името на Общността Споразумението под формата на размяна на писма, което изменя Споразумението между Европейската икономическа общност и Швейцарската конфедерация относно някои сирена.Текстът на споразумението е приложен към настоящото решение.Член 2Председателят на Съвета се упълномощава да определи лицето, което е упълномощено да подпише споразумението, за да бъде то обвързващо за Общността.Съставено в Брюксел на 13 юли 1987 година.За СъветаПредседателP. Simonsen[1] OB L 257, 13.10.1969 г., стр. 3.--------------------------------------------------


title: 2008/879/ЕО: Решение на Европейския парламент и на Съвета от 22 октомври 2008 година за мобилизиране на фонд Солидарност на Европейския съюз в съответствие с точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               25.11.2008

               BG

               Официален вестник на Европейския съюз

               L 314/13

      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

   от 22 октомври 2008 година
   за мобилизиране на фонд „Солидарност“ на Европейския съюз в съответствие с точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
   (2008/879/ЕО)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 26 от него,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (2),
   като взеха предвид предложението на Комисията,
   като имат предвид, че:

               (1)

               Европейският съюз създаде фонд „Солидарност“ на Европейския съюз („Фонда“) в израз на солидарност с населението от регионите, засегнати от бедствия.

               (2)

               Междуинституционалното споразумение от 17 май 2006 г. позволява мобилизиране на средства от Фонда в рамките на годишна горна граница от 1 милиард евро.

               (3)

               Регламент (ЕО) № 2012/2002 съдържа разпоредбите, съгласно които може да се мобилизират средствата от Фонда.

               (4)

               Франция подаде заявление за мобилизиране на средства от Фонда във връзка с бедствие, причинено от урагана „Дийн“ през август 2007 г.

         РЕШИХА:
   Член 1
   В рамките на общия бюджет на Европейския съюз за финансовата 2008 година фонд „Солидарност“ на Европейския съюз се мобилизира за осигуряване на сумата от 12 780 000 EUR под формата на бюджетни кредити за поети задължения и за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 22 октомври 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J.-P. JOUYET

      (1)  ОВ C 139, 14.6.2006 г., стр. 1.

      (2)  ОВ L 311, 14.11.2002 г., стр. 3.


title: 2014/595/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейската агенция за морска безопасност за финансовата 2012 година

text:
               5.9.2014

               BG

               Официален вестник на Европейския съюз

               L 266/247

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейската агенция за морска безопасност за финансовата 2012 година
   (2014/595/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за морска безопасност за финансовата 2012 година,

               —

               като взе предвид доклада на Сметната палата относно годишните отчети на Европейската агенция за морска безопасност за финансовата 2012 година, придружен от отговорите на Агенцията (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от ДФЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност (4), и по-специално член 19 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегирания регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A7–0196/2014),

               1.

               Освобождава от отговорност изпълнителния директор на Европейската агенция за морска безопасност във връзка с изпълнението на бюджета на Агенцията за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за морска безопасност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 165.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 208, 5.8.2002 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение (ЕС) 2015/1662 на Европейския парламент от 29 април 2015 година относно приключването на сметките на Европейския орган за застраховане и професионално пенсионно осигуряване за финансовата 2013 година

text:
               30.9.2015

               BG

               Официален вестник на Европейския съюз

               L 255/261

      РЕШЕНИЕ (ЕС) 2015/1662 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейския орган за застраховане и професионално пенсионно осигуряване за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския орган за застраховане и професионално пенсионно осигуряване за финансовата 2013 година,

                  —

                  като взе предвид доклада на Сметната палата относно годишните отчети на Европейския орган за застраховане и професионално пенсионно осигуряване за финансовата 2013 година, придружен от отговорите на Органа (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Органа във връзка с изпълнението на бюджета за финансовата 2013 година (05304/2015 — C8-0054/2015)

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (5), и по-специално член 64 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по икономически и парични въпроси (A8-0096/2015),

         1.

            Констатира, че окончателните годишни отчети на Европейския орган за застраховане и професионално пенсионно осигуряване са приложени към доклада на Сметната палата.

         2.

            Одобрява приключването на сметките на Европейския орган за застраховане и професионално пенсионно осигуряване за финансовата 2013 година.

         3.

            Възлага на своя председател да предаде настоящото решение на изпълнителния директор на Европейския орган за застраховане и професионално пенсионно осигуряване, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 174.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 331, 15.12.2010 г., стр. 48.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: 2009/213/ЕО: Решение на Европейския парламент от 22 април 2008 година относно освобождаването от отговорност във връзка с изпълнението на бюджета на Европейската агенция за околна среда за финансовата 2006 година

text:
               31.3.2009

               BG

               Официален вестник на Европейския съюз

               L 88/159

         РЕШЕНИЕ НА ЕВРОПЕЙСКИЯ ПАРЛАМЕНТ
   от 22 април 2008 година
   относно освобождаването от отговорност във връзка с изпълнението на бюджета на Европейската агенция за околна среда за финансовата 2006 година
   (2009/213/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за околна среда за финансовата 2006 година (1),
   като взе предвид доклада на Сметната палата относно окончателните годишни отчети на Европейската агенция за околна среда за финансовата 2006 година, придружен от отговорите на Агенцията (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕИО) № 1210/90 на Съвета от 7 май 1990 година за създаване на Европейска агенция за околна среда и Европейска мрежа за информация и наблюдение на околната среда (4), и по-специално член 13 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0122/2008),

               1.

               Освобождава от отговорност изпълнителния директор на Европейската агенция за околна среда във връзка с изпълнението на бюджета на Агенцията за финансовата 2006 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, съответно на изпълнителния директор на Европейската агенция за околна среда, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 4.

      (2)  ОВ C 309, 19.12.2007 г., стр. 24.

      (3)  ОВ L 248, 16.9.2002 г., стр. 1.

      (4)  ОВ L 120, 11.5.1990 г., стр. 1.

      (5)  ОВ L 357, 31.12.2002 г., стр. 72.
    ---documentbreak---

               31.3.2009

               BG

               Официален вестник на Европейския съюз

               L 88/160

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 22 април 2008 година,
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за околна среда за финансовата 2006 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за околна среда за финансовата 2006 година (1),
   като взе предвид доклада на Сметната палата относно окончателните годишни отчети на Европейската агенция за околна среда за финансовата 2006 година, придружен от отговорите на Агенцията (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕИО) № 1210/90 на Съвета от 7 май 1990 година за създаване на Европейска агенция за околна среда и Европейска мрежа за информация и наблюдение на околната среда (4), и по-специално член 13 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0122/2008),

               A.

               като има предвид декларацията на Сметната палата, че е получила убедителни гаранции, че годишните отчети за финансовата 2006 година са надеждни и че извършените операции са законосъобразни и редовни;

               Б.

               като има предвид, че на 24 април 2007 г. Парламентът освободи изпълнителния директор на Европейската агенция за околна среда от отговорност във връзка с изпълнението на бюджета на Агенцията за финансовата 2005 година (6) и в резолюцията, придружаваща решението за освобождаване от отговорност, Парламентът, наред с другото:

                           —

                           отбеляза, че процентът на пренос (над 30 %) за поети задължения по оперативните ѝ дейности (дял III) е висок; прикани Агенцията да намали преносите,

                           —

                           прикани Агенцията да разреши въпроса с отсъствието на описание на системите за вътрешен контрол,

                           —

                           поиска от Агенцията да отговори на забележките на Сметната палата, че все още има слабости в годишния доклад за дейността на разпоредителя с бюджетни кредити, който не дава адекватна информация относно резултатите от дейността за годината във връзка с установените цели, съпътстващите рискове, използването на ресурсите и функционирането на системите за вътрешен контрол;

                           —

                           отправя искане, преди 1 януари 2010 г. и на всеки пет години след това, Агенцията да възлага независима външна оценка на своите постижения въз основа на регламента за създаването си и на работните програми, приети от управителния съвет;

   Общи въпроси, които се отнасят до въпроси от хоризонтално естество при агенциите на ЕС и които поради това са от значение за процедурата по освобождаване от отговорност във връзка с изпълнението на бюджета на всяка една агенция

               1.

               Отбелязва, че през 2006 г. бюджетите на 24-те агенции и други децентрализирани органи на Общността, които подлежат на одит от Сметната палата, се равняват общо на 1 080,5 милиона евро (като най-голям е бюджетът на Европейската агенция за възстановяване в размер на 271 милиона евро, а най-малък е бюджетът на Европейския полицейски колеж (CEPOL) в размер на 5 милиона евро);

               2.

               Посочва, че кръгът от външни органи на ЕС, които подлежат на одит и освобождаване от отговорност за изпълнението на бюджета, понастоящем обхваща не само традиционните регулаторни агенции, но също така изпълнителните агенции, създадени за осъществяването на специфични програми, а в близко бъдеще ще включи и съвместните предприятия, създадени като публично-честни партньорства (съвместни инициативи в областта на технологиите);

               3.

               Наблюдава, що се отнася до Парламента, че броят на агенциите, подлежащи на процедура по освобождаване от отговорност за изпълнението на бюджета, се променя както следва: финансова година 2000: 8; 2001: 10; 2002: 11; 2003: 14; 2004: 14; 2005: 16; 2006: 20 регулаторни агенции и 2 изпълнителни агенции (не се включват двете агенции, които подлежат на одит от Европейската сметна палата, но са обект на вътрешна процедура по освобождаване от отговорност);

               4.

               Следователно стига до заключението, че понастоящем процедурата по одит/освобождаване от отговорност е тромава и непропорционална по отношение на относителния размер на бюджетите на агенциите/децентрализираните органи на Общността; възлага на своята компетентна комисия да извърши всеобхватен преглед на процедурата по освобождаване от отговорност за агенциите и децентрализираните органи на Общността с оглед изработване на по-прост и рационален подход, като се има предвид непрестанно нарастващият брой органи, всеки от които ще изисква отделен доклад за освобождаване от отговорност през следващите години;

         Принципни съображения

               5.

               Изисква от Комисията, преди създаването на нова агенция или извършването на реформа на съществуваща такава, да представи точни разяснения по следните елементи: вид на агенцията, цели, вътрешна управленска структура, продукти, услуги, ключови процедури, целеви групи, клиенти и заинтересовани страни, официални взаимоотношения с външни субекти, бюджетна отговорност, финансово планиране и политика по отношение на персонала и наемането му;

               6.

               Изисква дейността на всяка агенция да бъде регламентирана чрез годишно споразумение за изпълнението, сключвано от агенцията и отговорната ГД, което следва да съдържа основните цели за следващата година, финансова рамка и ясни показатели за оценка на изпълнението;

               7.

               Изисква Сметната палата или друг независим одитор да подлага агенциите на редовни (и ad hoc) одити на изпълнението; счита, че тези одити не следва да се ограничават до традиционните елементи на финансово управление и правилното изразходване на обществени средства, а също така да обхващат административната ефективност и ефикасност и да включват определяне на рейтинг на финансовото управление на всяка агенция;

               8.

               Счита, че в случая с агенции, които системно са надценявали бюджетните си нужди, трябва да се предприеме съкращаването на личния състав на базата на незаетите места; счита, че това в дългосрочна перспектива ще доведе до заделянето на по-малко средства за агенциите и до по-ниски административни разходи;

               9.

               Отбелязва като сериозен проблем факта, че редица агенции търпят критика за това, че не следват правилата за обществените поръчки, Финансовия регламент, Правилника за длъжностните лица и т.н.; счита, че основната причина за това е, че повечето регламенти, както и Финансовият регламент са предназначени за по-големи институции и повечето от малките агенции нямат необходимия размер, за да се справят с тези регулаторни разпоредби; поради това призовава Комисията да намери бързо решение с цел да се подобри ефективността, като се групират административните функции на различните агенции, така че да се постигне необходимият размер (като се вземат предвид необходимите промени в основните регламенти, уреждащи положението на агенциите и тяхната бюджетна независимост) или спешно да изготви проект за специфични разпоредби за агенциите (по-специално правила за прилагане относно агенциите), които ще им позволят да бъдат напълно изрядни;

               10.

               Настоява Комисията, когато изготвя предварителния проектобюджет, да вземе предвид резултатите от изпълнението на бюджета от различните агенции в предишни години, по-специално в годината n-1, и да преразгледа бюджета, заявен съответно от отделните агенции; приканва съответната компетентна комисия да уважи това преразглеждане и, ако то не е предприето от Комисията, сама да преразгледа въпросния бюджет, като го сведе до реалистично равнище, подходящо за капацитета за възприемане и прилагане на въпросната агенция;

               11.

               Припомня своето решение за освобождаване от отговорност за изпълнение на бюджета за финансовата 2005 година, в която Комисията бе приканена да представи на всеки пет години проучване относно добавената стойност на всяка съществуваща агенция; приканва всички заинтересувани институции, при отрицателна оценка на добавената стойност на дадена агенция, да вземат необходимите мерки, като преформулират мандата на въпросната агенция или като я закрият; отбелязва, че през 2007 г. не е имало никакви оценки, изготвени от Комисията; настоява за това, Комисията да представи поне пет такива оценки преди да се вземе решението за освобождаване от отговорност по отношение на финансовата 2007 година, като започне с най-старите агенции;

               12.

               Изразява мнението, че препоръките на Сметната палата следва да бъдат приложени незабавно, а нивото на изплатените субсидии за агенциите следва да бъде приравнено към техните действителни касови потребности; счита освен това, че измененията към основния Финансов регламент трябва да бъдат включени в рамковия Финансов регламент за агенциите и в различните специфични финансови регламенти;

         Представяне на данни от доклади

               13.

               Отбелязва, че не съществува стандартен подход на агенциите по отношение на представянето на извършените от тях дейности по време на въпросната финансова година, на техните отчети и доклади относно бюджетното и финансовото управление, нито към въпроса до каква степен е допустимо декларация за достоверността и точността на отчетите да бъде съставяна от изпълнителния директор на агенцията; отбелязва, че не всички агенции правят ясно разграничение между а) представяне на дейността на агенцията пред обществеността и б) технически доклади по въпросите на бюджетното и финансовото управление;

               14.

               Отбелязва, че макар постоянните инструкции на Комисията за съставяне на доклади за дейността да не изискват изрично от агенцията изготвяне на декларация за достоверността и точността на отчетите, през 2006 г. много директори са изготвили такива, като в един от случаите декларацията включва съществена резерва;

               15.

               Припомня параграф 26 от своята резолюция от 12 април 2005 г. (7), в който директорите на агенциите се приканват от този момент нататък да придружават своя годишен доклад за дейността, който се представя заедно с финансова и управленска информация, с декларация за достоверността и точността на отчетите по отношение на законосъобразността и редовността на операциите, подобна на декларациите, подписвани от генералните директори на Комисията;

               16.

               Изисква Комисията да внесе съответните изменения в постоянните си инструкции към агенциите;

               17.

               Освен това предлага Комисията да работи съвместно с агенциите за изработване на хармонизиран модел, приложим за всички агенции и децентрализирани органи на Общността, като се прави ясно разграничение между:

                           —

                           годишен доклад относно операциите, дейността и постиженията на органа, предназначен за широка публика,

                           —

                           финансови отчети и доклад за изпълнението на бюджета,

                           —

                           доклад за дейността, който следва модела на докладите за дейността, изготвяни от генералните директори на Комисията,

                           —

                           подписана от директора на органа декларация за достоверността и точността на отчетите, придружена от резерви или забележки, които според него е удачно да бъдат представени на вниманието на органа, отговарящ за освобождаване от отговорност във връзка с изпълнението на бюджета;

         Общи заключения на Сметната палата

               18.

               Отбелязва заключението на Сметната палата (параграф 10.29 от Годишния доклад (8), че изразходването на субсидиите, платени от Комисията от бюджета на Общността, не се основава на достатъчно обосновани прогнози за касовите потребности на агенциите и че този факт, съчетан с размера на пренесените бюджетни кредити, ги кара да държат значителни касови наличности; отбелязва също така препоръката на Сметната палата размерът на изплащаните на агенциите субсидии да бъде в съответствие с реалните им касови потребности;

               19.

               Отбелязва, че в края на 2006 г. 14 агенции все още не се приложили счетоводната система АВАС (Годишен доклад, бележка под линия към параграф 10.31);

               20.

               Отбелязва забележката на Сметната палата (Годишен доклад, параграф 1.25) относно натрупаните задължения за неползван отпуск, осчетоводени от някои агенции; посочва, че за финансовата 2006 година Сметната палата е включила резерви към своите декларации за достоверността и точността на отчетите по отношение на три агенции (Европейски център за развитие на професионално обучение (CEDEFOP), Европейски полицейски колеж (CEPOL) и Европейската железопътна агенция); за финансовата 2005 година това е било направено за CEDEFOP, Европейския орган за безопасност на храните и Европейската агенция за възстановяване;

         Вътрешен одит

               21.

               Припомня, че в съответствие с член 185, параграф 3 от Финансовия регламент вътрешният одитор на Комисията е също така вътрешен одитор на регулаторните агенции, които получават безвъзмездни средства, изплащани от бюджета на Общността; посочва, че вътрешният одитор докладва пред управителния съвет и пред директора на всяка агенция;

               22.

               Обръща внимание на резервата, включена в годишния доклад за дейността на вътрешния одитор за 2006 г., която гласи следното:
               „Вътрешният одитор на Комисията не е в състояние да изпълнява правилно своите задължения на вътрешен одитор на органите на Общността съгласно член 185 от Финансовия регламент поради липса на човешки ресурси.“;

               23.

               Отбелязва обаче забележката на вътрешния одитор в доклада за дейността му за 2006 г., че от 2007 г., с допълнителните човешки ресурси, предоставени от Комисията на Службата за вътрешен одит (СВО), всички действащи регулаторни агенции ще бъдат подлагани на годишни вътрешни одити;

               24.

               Отбелязва непрестанно нарастващия брой регулаторни и изпълнителни агенции и съвместни предприятия, които подлежат на одит от СВО съгласно член 185 от Финансовия регламент; изисква от Комисията да уведоми своята компетентна комисия дали човешките ресурси, с които разполага СВО, ще бъдат достатъчни за провеждане на годишни одити на всички подобни органи през следващите години;

               25.

               Отбелязва, че член 72, параграф 5 от Регламент (ЕО, Евратом) № 2343/2002 изисква от всяка агенция всяка година да изпраща на органа, който отговаря за освобождаване от отговорност във връзка с изпълнението на бюджета, и на Комисията доклад от директора ѝ, който обобщава броя и вида на вътрешните одити, извършени от вътрешния одитор, направените препоръки и предприетите по тези препоръки действия; изисква от агенциите да посочват дали се предприемат такива действия и, ако се предприемат, по какъв начин;

               26.

               Приема за сведение, по отношение на способността за провеждане на вътрешен одит, особено във връзка с по-малките агенции, предложението на вътрешния одитор до компетентната комисия на Парламента от 14 септември 2006 г. по-малките агенции да получат разрешение да ползват услуги по вътрешен одит, предоставяни от частния сектор срещу заплащане;

         Оценка на агенциите

               27.

               Припомня съвместното заявление на Парламента, Съвета и Комисията (9), договорено по време на заседанието на помирителния комитет преди провеждането на Съвета по икономически и финансови въпроси (ECOFIN) във връзка с бюджета, проведено на 13 юли 2007 г., което призовава за изготвяне на i) списък на агенциите, които Комисията възнамерява да оценява и на ii) списък на агенциите, които вече са били оценени, придружен от резюме на основните заключения;

         Дисциплинарни процедури

               28.

               Отбелязва, че, поради своя размер, отделни агенции изпитват затруднения при създаването на дисциплинарни съвети ad hoc, съставени от служители от съответната професионална степен, и че Службата за разследвания и дисциплинарни въпроси на Комисията (IDOC) не разполага с правомощия по отношение на агенциите; призовава агенциите да обмислят създаването на свой междуинституционален дисциплинарен съвет;

         Проект на междуинституционално споразумение

               29.

               Припомня проекта на междуинституционално споразумение за оперативната рамка на европейските регулаторни агенции, представен от Комисията (COM(2005) 59), който целеше изграждането на хоризонтална рамка за създаването, структурата, дейността, оценката и контрола на европейските регулаторни агенции; отбелязва, че проектът представлява полезна инициатива в рамките на усилията за рационализиране на създаването и на управлението на агенции; отбелязва заявлението в Обобщителния доклад на Комисията за 2006 г. (параграф 3.1, COM(2007) 274), че макар след публикуването на проекта да не е имало напредък в преговорите, в края на 2006 г. в Съвета отново са започнали дискусии по същество; изразява съжаление, че не е било възможно постигането на по-нататъшен напредък по посока на приемане на документа;

               30.

               Приветства следователно ангажимента на Комисията да представи съобщение относно бъдещето на регулаторните агенции в рамките на 2008 г.;

         Самофинансиращи се агенции

               31.

               Припомня, че за двете самофинансиращи се агенции административният съвет е органът, който освобождава директора от отговорност за изпълнението на бюджета; отбелязва, че и двете агенции имат значителни натрупани излишъци от приходи от събрани такси, пренесени от бюджета за предходната година:

                           —

                           Служба за хармонизация във вътрешния пазар — в пари и парични еквиваленти: 281 милиона евро (10),

                           —

                           Служба на Общността за сортовете растения — в пари и парични еквиваленти: 18 милиона евро (11);

         Конкретни бележки

               32.

               Счита, че степента на изпълнение на оперативните и административните бюджетни редове на Агенцията е задоволителна;

               33.

               Счита Агенцията за източник на важна информация в областта на околната среда за всички институции на ЕС и процеса на определяне на политиките; отбелязва със задоволство, че Агенцията успя да сведе някои сложни данни до ясни изводи и да ги съобщи на обществеността, като напр. чрез своята екологична декларация за 2006 г. и специфичните доклади относно биоенергията и тенденциите и прогнозите за емисиите на парникови газове в Европа;

               34.

               При все това отбелязва, че значителна част от бюджетните кредити за оперативна дейност са пренесени за финансова 2007 година, което се дължи до известна степен на късно полученото от Агенцията финансиране за актуализирането на програма CORINE земно покритие, което ще допринесе за осъществяването на Глобалния мониторинг на околната среда и сигурността (ГМОСС);

               35.

               Припомня доклада на Сметната палата за годишния отчет на Агенцията за финансовата 2006 година, заедно с отговорите на Агенцията, и призовава Агенцията да утвърди бюджетния принцип на ежегодност;

               36.

               Отбелязва освен това заключението на Сметната палата, че в противоречие с принципа на разделяне на задълженията, същият разпоредител с бюджетни кредити не само е извършвал последващи проверки въз основа на вторично оправомощаване, но също така е упражнявал контрол върху правата за достъп до счетоводната информационна система за бюджета;

               37.

               Посочва, че към 31 декември 2006 г. Агенцията разполага с пари и парични еквиваленти в размер на 6 097 252,79 EUR и с натрупан излишък от 4 241 797,28 EUR;

               38.

               Отбелязва заявлението в доклада относно бюджетното и финансовото управление на Агенцията, че тя има правото да получи от Комисията сума от 3,3 милиона евро, съответстваща на неизплатени субсидии за периода 1994—2005 г.;

               39.

               Отбелязва, че съгласно годишния доклад на Агенцията една трета от служителите са с една и съща националност, както и заявената в доклада цел за подобряване на баланса и повишаване на многообразието при наемане на персонал;

               40.

               Счита, че в интерес на прозрачността и по-доброто докладване другите агенции трябва да последват примера на приложената към годишния доклад на Агенцията „балансирана точкова система“, която съдържа показатели за изпълнението, свързани с ресурсите на Агенцията, сроковете за плащане, гледната точка на клиента и отношението на служителите, като целта на тази система е да извърши цялостен преглед на напредъка по посока на стратегическите цели на Агенцията;

               41.

               Отбелязва сложната структура на Агенцията, която включва членове на управителния съвет, научен комитет, национални координационни центрове и европейски тематични центрове;

               42.

               Припомня, че на 1 март 2006 г. Агенцията пое функциите на координатор на ръководителите на регулаторните агенции.

      (1)  ОВ C 261, 31.10.2007 г., стр. 4.

      (2)  ОВ C 309, 19.12.2007 г., стр. 24.

      (3)  ОВ L 248, 16.9.2002 г., стр. 1.

      (4)  ОВ L 120, 11.5.1990 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 187, 15.7.2008 г., стр. 106.

      (7)  Резолюция на Европейския парламент относно забележките, придружаващи решението за освобождаване от отговорност на изпълнителния директор на Европейската агенция за околна среда във връзка с изпълнението на бюджета на Агенцията за финансовата 2003 година (ОВ L 196, 27.7.2005 г., стр. 81).

      (8)  ОВ C 273, 15.11.2007 г., стр. 1.

      (9)  Документ на Съвета DS 605/1/07 Rev1.

      (10)  Източник: Доклад за годишните отчети на Службата за хармонизация във вътрешния пазар за финансовата 2006 година заедно с отговорите на Службата (ОВ C 309, 19.12.2007 г., стр. 141).

      (11)  Източник: Доклад за годишните отчети на Службата на Общността за сортовете растения за финансовата 2006 година заедно с отговорите на Службата (ОВ C 309, 19.12.2007 г., стр. 135).


title: Решение (ЕС) 2016/1576 на Европейския парламент от 28 април 2016 година относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите членки на Европейския съюз, за финансовата 2014 година

text:
               14.9.2016

               BG

               Официален вестник на Европейския съюз

               L 246/375

         РЕШЕНИЕ (ЕС) 2016/1576 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите членки на Европейския съюз, за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за управление на оперативното сътрудничество по външните граници на държавите членки на Европейския съюз, за финансовата 2014 година,

               —

               като взе предвид доклада на Сметната палата относно годишните отчети на Европейската агенция за управление на оперативното сътрудничество по външните граници на държавите членки на Европейския съюз за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8-0079/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите членки на Европейския съюз (4), и по-специално член 30 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0115/2016),

               1.

               Освобождава от отговорност изпълнителния директор на Европейската агенция за управление на оперативното сътрудничество по външните граници на държавите членки на Европейския съюз, във връзка с изпълнението на бюджета на Агенцията за финансовата 2014 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за управление на оперативното сътрудничество по външните граници на държавите членки на Европейския съюз, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 342.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 349, 25.11.2004 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение (ЕС) 2016/2038 на Съвета от 11 ноември 2016 година за установяване на позицията, която трябва да се заеме от името на Европейския съюз в рамките на съответните комитети на Икономическата комисия за Европа на Организацията на обединените нации по отношение на предложенията за изменения на правила № 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 и 129 на ООН, предложението за правило на ООН относно системите за допълнително монтиране на работещи с два вида гориво двигатели с голяма мощност, предложенията за изменения на глобални технически правила № 15 и 16 на ООН, предложенията за две глобални технически правила на ООН относно процедурата за измерване за дву- и триколесни моторни превозни средства съответно по отношение на емисиите и на бордовата диагностика, и едно предложение за резолюция относно общата спецификация на категориите светлинни източници

text:
               22.11.2016

               BG

               Официален вестник на Европейския съюз

               L 314/14

         РЕШЕНИЕ (ЕС) 2016/2038 НА СЪВЕТА
   от 11 ноември 2016 година
   за установяване на позицията, която трябва да се заеме от името на Европейския съюз в рамките на съответните комитети на Икономическата комисия за Европа на Организацията на обединените нации по отношение на предложенията за изменения на правила № 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 и 129 на ООН, предложението за правило на ООН относно системите за допълнително монтиране на работещи с два вида гориво двигатели с голяма мощност, предложенията за изменения на глобални технически правила № 15 и 16 на ООН, предложенията за две глобални технически правила на ООН относно процедурата за измерване за дву- и триколесни моторни превозни средства съответно по отношение на емисиите и на бордовата диагностика, и едно предложение за резолюция относно общата спецификация на категориите светлинни източници
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В съответствие с Решение 97/836/ЕО на Съвета (1) Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“).

               (2)

               В съответствие с Решение 2000/125/ЕО на Съвета (2) Съюзът се присъедини към Споразумението относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“).

               (3)

               С Директива 2007/46/ЕО на Европейския парламент и на Съвета (3) системите за одобряване в отделните държави членки бяха заменени с процедура на Съюза за одобряване и беше създадена хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С посочената директива правилата на ООН, приети съгласно Ревизираното споразумение от 1958 г., бяха инкорпорирани в системата на ЕС за одобряване на типа като изисквания за одобряване на типа или като алтернативи на законодателството на Съюза. След приемането на посочената директива правилата на ООН във все по-голяма степен се инкорпорират в законодателството на Съюза в рамките на системата на ЕС за одобряване на типа.

               (4)

               С оглед на натрупания опит и на постигнатия техническия напредък изискванията по отношение на някои елементи или характеристики, попадащи в обхвата на правила № 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 и 129 на ООН, както и на глобални технически правила (ГТП) № 15 и 16 на ООН, е необходимо да бъдат адаптирани към техническия прогрес.

               (5)

               С цел да се установят единни разпоредби относно одобряването на системи за допълнително монтиране на работещи с два вида гориво двигатели с голяма мощност (HDDF-ERS) следва да бъде прието ново правило на ООН.

               (6)

               С цел да се установят единни технически разпоредби относно процедурата за измерване за дву- и триколесни моторни превозни средства съответно по отношение на емисиите и на бордовата диагностика следва да бъдат приети две нови ГТП.

               (7)

               С цел да се установят единни разпоредби относно общата спецификация на категориите светлинни източници следва да бъде приета нова резолюция (R.E.4).

               (8)

               Целесъобразно е да бъде определена позицията, която трябва да се заеме от името на Съюза в рамките на съответните комитети на ИКЕ на ООН, а именно Административния комитет по Ревизираното споразумение от 1958 г. и Изпълнителния комитет по Паралелното споразумение, относно приемането на посочените актове на ООН,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза в рамките на Административния комитет по Ревизираното споразумение от 1958 г. и на Изпълнителния комитет по Паралелното споразумение по време на заседанието, което ще се проведе в периода 14 — 20 ноември 2016 г., е да се гласува в подкрепа на предложенията, изброени в приложението към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 11 ноември 2016 година.

            За Съвета

            Председател

         P. ŽIGA

      (1)  Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“) (ОВ L 346, 17.12.1997 г., стр. 78).

      (2)  Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

      (3)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).

      ПРИЛОЖЕНИЕ

                  Заглавие на точката от дневния ред

                  Референтен номер на документа

                  Предложение за допълнение 25 към серия от изменения 02 на Правило № 7 на ООН (предни и задни габаритни светлини, стоп-светлини и светлини за обозначаване на най-външния габарит)

                  ECE/TRANS/WP.29/2016/75

                  Предложение за допълнение 8 към серия от изменения 06 на Правило № 16 на ООН (обезопасителни колани, ISOFIX и i-Size)

                  ECE/TRANS/WP.29/2016/98 и неофициален документ WP.29-170-04

                  Предложение за серия от изменения 07 на Правило № 16 на ООН (обезопасителни колани, ISOFIX и i-Size)

                  ECE/TRANS/WP.29/2016/99

                  Предложение за допълнение 45 към серия от изменения 03 на Правило № 37 на ООН (лампи с нажежаема жичка)

                  ECE/TRANS/WP.29/2016/76

                  Предложение за поправка 2 към преработка 3 на Правило № 44 на ООН (системи за обезопасяване на деца)

                  ECE/TRANS/WP.29/2016/100

                  Предложение за допълнение 12 към серия от изменения 04 на Правило № 44 на ООН (системи за обезопасяване на деца)

                  ECE/TRANS/WP.29/2016/101

                  Предложение за допълнение 12 към серия от изменения 04 на Правило № 44 на ООН (системи за обезопасяване на деца)

                  ECE/TRANS/WP.29/2016/102

                  Предложение за допълнение 10 към серия от изменения 01 на Правило № 45 на ООН (устройства за чистене на предни фарове)

                  ECE/TRANS/WP.29/2016/77

                  Предложение за допълнение 4 към серия от изменения 04 на Правило № 46 на ООН (устройства за непряко виждане)

                  ECE/TRANS/WP.29/2016/89

                  Предложение за допълнение 17 към серия от изменения 04 на Правило № 48 на ООН (монтиране на устройства за осветяване и светлинна сигнализация)

                  ECE/TRANS/WP.29/2016/78

                  Предложение за допълнение 10 към серия от изменения 05 на Правило № 48 на ООН (монтиране на устройства за осветяване и светлинна сигнализация)

                  ECE/TRANS/WP.29/2016/79

                  Предложение за допълнение 8 към серия от изменения 06 на Правило № 48 на ООН (монтиране на устройства за осветяване и светлинна сигнализация)

                  ECE/TRANS/WP.29/2016/80

                  Предложение за допълнение 19 към серия от изменения 01 на Правило № 53 на ООН (монтиране на устройства за осветяване и светлинна сигнализация за превозните средства от категория L3)

                  ECE/TRANS/WP.29/2016/81

                  Предложение за допълнение 1 към серия от изменения 02 на Правило № 53 на ООН (монтиране на устройства за осветяване и светлинна сигнализация за превозните средства от категория L3)

                  ECE/TRANS/WP.29/2016/82

                  Предложение за серия от изменения 04 на Правило № 78 на ООН (спирачни уредби (превозни средства от категория L)

                  ECE/TRANS/WP.29/2016/114 и неофициален документ GRRF-82-06

                  Предложение за допълнение 2 към серия от изменения 03 на Правило № 80 на ООН (якост на седалките и техните закрепвания (автобуси)

                  ECE/TRANS/WP.29/2016/103

                  Предложение за допълнение 8 към серия от изменения 06 на Правило № 83 на ООН (емисии от превозни средства от категории M1 и N1)

                  ECE/TRANS/WP.29/2016/108

                  Предложение за допълнение 4 към серия от изменения 07 на Правило № 83 на ООН (емисии от превозни средства от категории M1 и N1)

                  ECE/TRANS/WP.29/2016/109

                  Предложение за серия от изменения 01 на Правило № 86 на ООН (монтиране на устройствата за осветяване и светлинна сигнализация за селскостопанските трактори)

                  ECE/TRANS/WP.29/2016/83

                  Предложение за допълнение 18 към Правило № 87 на ООН (светлини за движение през деня)

                  ECE/TRANS/WP.29/2016/84

                  Предложение за допълнение 12 към първоначалната версия на правило № 99 (газоразрядни светлинни източници)

                  ECE/TRANS/WP.29/2016/85

                  Предложение за серия от изменения 06 на Правило № 105 на ООН (превозни средства, за които се прилага Европейската спогодба за международен превоз на опасни товари по шосе)

                  ECE/TRANS/WP.29/2016/90

                  Предложение за допълнение 5 към серия от изменения 04 на Правило № 107 на ООН (общи конструктивни характеристики на градски и междуградски автобуси)

                  ECE/TRANS/WP.29/2016/91

                  Предложение за допълнение 6 към серия от изменения 05 на Правило № 107 на ООН (общи конструктивни характеристики на градски и междуградски автобуси)

                  ECE/TRANS/WP.29/2016/92

                  Предложение за допълнение 6 към серия от изменения 06 на Правило № 107 на ООН (общи конструктивни характеристики на градски и междуградски автобуси)

                  ECE/TRANS/WP.29/2016/93

                  Предложение за допълнение 1 към серия от изменения 07 на Правило № 107 на ООН (общи конструктивни характеристики на градски и междуградски автобуси)

                  ECE/TRANS/WP.29/2016/94

                  Предложение за допълнение 5 към серия от изменения 01 на Правило № 110 на ООН (превозни средства, работещи със сгъстен природен газ/втечнен природен газ)

                  ECE/TRANS/WP.29/2016/95

                  Предложение за допълнение 9 към Правило № 121 на ООН (обозначение на органите за ръчно управление, сигналните устройства и показващите уреди)

                  ECE/TRANS/WP.29/2016/96

                  Предложение за допълнение 1 към серия от изменения 01 на Правило № 121 на ООН (обозначение на органите за ръчно управление, сигналните устройства и показващите уреди)

                  ECE/TRANS/WP.29/2016/97

                  Предложение за допълнение 6 към първоначалната версия на Правило № 128 (светодиодни (LED) светлинни източници)

                  ECE/TRANS/WP.29/2016/86

                  Предложение за поправка 2 към Правило № 129 на ООН (усъвършенствани системи за обезопасяване на деца)

                  ECE/TRANS/WP.29/2016/104

                  Предложение за допълнение 5 към Правило № 129 на ООН (усъвършенствани системи за обезопасяване на деца)

                  ECE/TRANS/WP.29/2016/105

                  Предложение за допълнение 1 към серия от изменения 01 на Правило № 129 на ООН (усъвършенствани системи за обезопасяване на деца)

                  ECE/TRANS/WP.29/2016/106

                  Предложение за серия от изменения 02 на Правило № 129 на ООН (усъвършенствани системи за обезопасяване на деца)

                  ECE/TRANS/WP.29/2016/107

                  Предложение за ново правило относно единни разпоредби за одобряването на системи за допълнително монтиране на работещи с два вида гориво двигатели с голяма мощност (HDDF-ERS), които да се монтират на дизелови двигатели и превозни средства с голяма мощност

                  ECE/TRANS/WP.29/2016/110

                  Предложение за проекторезолюция относно общата спецификация на категориите светлинни източници (R.E.4)

                  ECE/TRANS/WP.29/2016/111

                  Предложение за изменение 1 на Глобално техническо правило № 15 на ООН (световно хармонизирани процедури за изпитване на леки превозни средства (WLTP)

                  ECE/TRANS/WP.29/2016/68

                  Предложение за изменение 1 на Глобално техническо правило № 16 на ООН (гуми)

                  ECE/TRANS/WP.29/2016/117

                  Предложение за ново глобално техническо правило на ООН относно процедурата за измерване за дву- и триколесни моторни превозни средства по отношение на бордовата диагностика

                  ECE/TRANS/WP.29/2016/112

                  Предложение за ново глобално техническо правило на ООН относно процедурата за измерване за дву- и триколесни моторни превозни средства, оборудвани с двигател с вътрешно горене, по отношение на емисиите на картерни газове и емисиите от изпаряване

                  ECE/TRANS/WP.29/2016/66


title: 2010/482/ЕС: Решение на Съвета от 26 юли 2010 година за сключване на Споразумението между Европейския съюз и Исландия и Норвегия за прилагането на някои разпоредби на Решение 2008/615/ПВР на Съвета за засилване на трансграничното сътрудничество, по-специално в борбата срещу тероризма и трансграничната престъпност, и на Решение 2008/616/ПВР на Съвета за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност, и на приложението към него

text:
               9.9.2010

               BG

               Официален вестник на Европейския съюз

               L 238/1

         РЕШЕНИЕ НА СЪВЕТА
   от 26 юли 2010 година
   за сключване на Споразумението между Европейския съюз и Исландия и Норвегия за прилагането на някои разпоредби на Решение 2008/615/ПВР на Съвета за засилване на трансграничното сътрудничество, по-специално в борбата срещу тероризма и трансграничната престъпност, и на Решение 2008/616/ПВР на Съвета за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност, и на приложението към него
   (2010/482/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 82, параграф 1, буква г) и член 87, параграф 2, буква а) във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               На 24 октомври 2008 г. Съветът упълномощи Председателството, подпомагано от Комисията, да започне преговори по споразумение между Европейския съюз и Исландия и Норвегия за прилагането на някои разпоредби на Решение 2008/615/ПВР на Съвета за засилване на трансграничното сътрудничество, по-специално в борбата срещу тероризма и трансграничната престъпност, и на Решение 2008/616/ПВР на Съвета за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност, и на приложението към него („споразумението“).

               (2)

               В съответствие с Решение 2009/1023/ПВР на Съвета от 21 септември 2009 г. (1) споразумението бе подписано на 30 ноември 2009 г., при условие на сключването му.

               (3)

               В съответствие с член 8 от споразумението някои от неговите разпоредби се прилагат временно от датата на подписването.

               (4)

               Споразумението все още не е сключено. С влизането в сила на Договора от Лисабон на 1 декември 2009 г. процедурите, които трябва да бъдат следвани от Съюза за сключване на споразумението, се уреждат от член 218 от Договора за функционирането на Европейския съюз.

               (5)

               Споразумението следва да бъде одобрено.

               (6)

               В съответствие с член 3 от Протокола относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз, тези държави-членки нотифицираха своето желание да участват в приемането и прилагането на настоящото решение.

               (7)

               В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в приемането на настоящото решение, не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Исландия и Норвегия за прилагането на някои разпоредби на Решение 2008/615/ПВР на Съвета за засилване на трансграничното сътрудничество, по-специално в борбата срещу тероризма и трансграничната престъпност, и на Решение 2008/616/ПВР на Съвета за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност, и на приложението към него (2) („споразумението“) се одобрява от името на Съюза.
   Член 2
   Председателят на Съвета е оправомощен да посочи лицето(лицата), упълномощено(и) да извърши(ат) от името на Съюза нотификацията, предвидена в член 8, параграф 1 от споразумението, с оглед обвързването на Съюза (3).
   Член 3
   Настоящото решение влиза в сила в деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 26 юли 2010 година.

            За Съвета

            Председател

         S. VANACKERE

      (1)  ОВ L 353, 31.12.2009 г., стр. 1.

      (2)  ОВ L 353, 31.12.2009 г., стр. 3.

      (3)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.